Bosnia-Hercegovina i Tyrkvisjonens sangkonkurranse

Bosnia-Hercegovina i Tyrkvisjonens sangkonkurranse er en oversikt over Bosnia-Hercegovinas deltakelser og resultater i Tyrkvisjonens sangkonkurranse. Landet har deltatt i alle konkurransene siden 2013.

Bakgrunn 
Bosnia-Hercegovina har blitt representert i alle tyrkvisjonskonkurransene siden begynnelsen i 2013. Landet kvalifiserte seg til finalen alle årene mellom 2013 og 2015, og har sin beste plassering fra 2013 med en 6.-plass. Bidragene har blitt fremført på bosnisk, som er et slavisk språk. Landet er, i likhet med Sandžak-regionen, de eneste av deltakerne som ikke fremfører sine bidrag på et tyrkisk språk.

Hayat TV i Sarajevo kringkaster Tyrkvisjonens sangkonkurranse til over 1,5 millioner innbyggere i store deler av Bosnia-Hercegovina. Hayat TV og plateselskapet Hayat Production velger landets representanter internt blant artister tilknyttet plateselskapet. I 2014 og 2015 ble vinnerne av Hayat TVs Idol-lignende konsept Zvijezda možeš biti ti (ZMBT) invitert til å representere landet.

I løpet av de fire årene Tyrkvisjonens sangkonkurranse ikke ble arrangert, ble Dženan Jahić offentliggjort som representant fra Bosnia-Hercegovina til den planlagte konkurransen i 2019.

Historie

2013 
Bandet Emir & Frozen Camels og Mirza Šoljanin debuterte for Bosnia-Hercegovina i 2013. De fremførte popmelodien «Ters bosanka», Sangteksten handler om «den humørsyke jenta» som «hele byen allerede kjenner», representert ved  som er kjent som landets første pinup-jente. Munster entrer scenen mot slutten av fremføringen med sine humørsvingninger, hvorpå hun trekker frem en trekjevle fra håndvesken som hun «truer» bandmedlemmene med.

ZMBT-vinnere i 2014 og 2015 
I 2014 og 2015 ble sesongvinnerne fra Idol-konseptet Zvijezda možeš biti ti invitert til å representere Bosnia-Hercegovina i Tyrkvisjonens sangkonkurranse. Mensur Salkić fremførte poplåten «Šutim» i 2014. Med på scenen hadde han realitykjendisen og programlederen Hana Hadžiavdagić - også omtalt som «Bosnias Paris Hilton» - på gitar og trommer samt danseren og freerunning- og parkour-utøveren Benjamin Bakoviç, som - i tillegg til å utføre blant annet en saltomortale over Salkić og Hadžiavdagić - spilte gitar. 
Med et mer nedtonet sceneshow fremførte Adis Škaljo popmelodien «Pa šta» i 2015, med en bakgrunnsvokalist, en danser og en bağlama-spiller på scenen.

2020 
I 2020 blir Bosnia-Hercegovina representert av Armin Muzaferija, etter fire år med avlyste konkurranser. Balkan-balladen «Džehva» forteller en kjærlighetshistorie fra det 17. århundre under ottoman-perioden. Muzaferija oppnådde en tredjeplass, noe som er landets hittil beste plassering i konkurransen. Teksten er skrevet av en av landets mest kjente låtskrivere, Džemaludin Latić. «Džehva» ble utgitt i 2018.

Deltakere, bidrag og resultater 
Tabellforklaring

Kringkastere og jurymedlemmer

Se også
 Bosnia-Hercegovina i Eurovision Song Contest

Fotnoter

Referanser

Eksterne lenker
 Hayat TV
 Bosnia-Hercegovina på turkvizyon.tv 

Land og regioner i Tyrkvisjonens sangkonkurranse
Tyrkvisjonens sangkonkurranse